ಕಿಯಾನ್‍ಜಿಯಾಂಗ್ ನವನಗರ

ಕಿಯಾನ್‍ಜಿಯಾಂಗ್ ನವನಗರ ಅಥವಾ ಹ್ಯಾಂಗ್‌ಝೌ CBD (, Hángzhōu CBD)  ಚೀನಾದ ಝೆಜಿಯಾಂಗ್ ಪ್ರಾಂತ್ಯದ ಹ್ಯಾಂಗ್ಝೌ ನಗರದ ಮಧ್ಯಭಾಗದಲ್ಲಿರುವ ಕಿಯಾಂಟಾಂಗ್ ನದಿಯ ಪಶ್ಚಿಮ ದಂಡೆಯಲ್ಲಿರುವ ಒಂದು ಕೇಂದ್ರ ವ್ಯಾಪಾರ ಜಿಲ್ಲೆಯಾಗಿದೆ . ಈ ಜಿಲ್ಲೆಯ ನಿರ್ಮಾಣ ಕಾರ್ಯವು 2007 ರಲ್ಲಿ ಪ್ರಾರಂಭವಾಯಿತು, ಇದು "ಪಶ್ಚಿಮ-ಸರೋವರ-ಕೇಂದ್ರಿತ ಯುಗ" (ವೆಸ್ಟ್ ಲೇಕ್) ದಿಂದ " ಕಿಯಾಂಟಾಂಗ್-ನದಿ-ಕೇಂದ್ರಿತ ಯುಗ" ಕ್ಕೆ ವಿಸ್ತರಿಸುವ ಹ್ಯಾಂಗ್‍ಝೌನ ನಿರ್ಣಯದ ಮಹತ್ವದ ಭಾಗವಾಗಿದೆ.  ಸಿಬಿಡಿ ಅಂದರೆ ಸೆಂಟ್ರಲ್ ಬಿಸಿನೆಸ್ ಡಿಸ್ಟ್ರಿಕ್ಟ್ ಅಥವಾ ಕೇಂದ್ರ ವ್ಯಾಪಾರ ಜಿಲ್ಲೆ.

ಈ ಜಿಲ್ಲೆಯು, ಸ್ವರ್ಗ-ಮತ್ತು-ಭೂಮಿಯ ರೂಪಕದ ಮೇಲೆ ನಿರ್ಮಿಸಿರುವ ಸಿವಿಕ್ ಸೆಂಟರ್, ಚಿನ್ನದ-ಮೊಟ್ಟೆಯ ಆಕಾರದ ಹ್ಯಾಂಗ್‌ಝೌ ಇಂಟರ್‌ಕಾಂಟಿನೆಂಟಲ್ ಹೋಟೆಲ್,  ಚಂದ್ರಾಕಾರದ ಗ್ರ್ಯಾಂಡ್ ಥಿಯೇಟರ್, ಮತ್ತು ಸಿಟಿ ಬಾಲ್ಕನಿ ಮತ್ತು ರಾಫೆಲ್ಸ್ ಸಿಟಿ ಶಾಪಿಂಗ್ ಮಾಲ್ ಗಳನ್ನು ಹೊಂದಿದೆ.   2016 ರಿಂದ ಹ್ಯಾಂಗ್‌ಝೌ ಪುರಸಭೆಯ ಸರ್ಕಾರಕ್ಕೆ, ಸಿವಿಕ್ ಸೆಂಟರ್  ಮುಖ್ಯ ಸ್ಥಳವಾಗಿದೆ.

ಹ್ಯಾಂಗ್‌ಝೌ ಮೆಟ್ರೋದ ಮಾರ್ಗ 1, ಮಾರ್ಗ 2, ಮಾರ್ಗ 4, ಮಾರ್ಗ 7 ಮತ್ತು ಮಾರ್ಗ 9 ಪ್ರಸ್ತುತ ಈ ಪ್ರದೇಶಕ್ಕೆ ಸೇವೆ ಸಲ್ಲಿಸುತ್ತಿವೆ.

 ಉಲ್ಲೇಖಗಳು